# A Mighty Heart – taipumaton

| A Mighty Heart – taipumaton |
| --- |
| A Mighty Heart |
|  |
| Ohjaaja | Michael Winterbottom |
| Käsikirjoittaja | John Orloff |
| Perustuu | Mariane Pearlin muistelmiin *A Mighty Heart* (2003) |
| Tuottaja | Andrew Eaton Dede Gardner Brad Pitt |
| Säveltäjä | Harry Escott |
| Kuvaaja | Marcel Zyskind |
| Pääosat | Angelina Jolie |
| Valmistustiedot |
| Valmistusmaa | Yhdysvallat Yhdistynyt kuningaskunta |
| Tuotantoyhtiö | Paramount Vantage Plan B Entertainment Revolution Films Kailash Picture Company |
| Ensi-ilta |  21. toukokuuta 2007 Cannesin elokuvajuhlat  22. kesäkuuta 2007  24. elokuuta 2007 Espoon elokuvajuhlat  21. syyskuuta 2007 |
| Kesto | 108 minuuttia |
| Alkuperäiskieli | englanti (esiintyy myös ranskaa, arabiaa ja urdua) |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**A Mighty Heart – taipumaton** (myös pelkästään *A Mighty Heart*; engl. *A Mighty Heart*) on vuonna 2007 ensi-iltansa saanut Michael Winterbottomin ohjaama yhdysvaltalais-brittiläinen jännitysdraamaelokuva, joka perustuu Mariane Pearlin muistelmiin *A Mighty Heart* (2003). Muistelmien pohjalta John Orloff laati elokuvan käsikirjoituksen. Elokuva sai ensi-iltansa Cannesin elokuvajuhlilla 21. toukokuuta 2007. Elokuvan pääosaa näyttelee Angelina Jolie. Muissa rooleissa ovat muun muassa Dan Futterman, Will Patton, Alyy Khan, Archie Panjabi, Irrfan Khan ja Denis O’Hare.

## Juoni

**Varoitus:Seuraava kirjoitus paljastaa yksityiskohtia juonesta.*
Toimittajapariskunta Daniel (Dan Futterman) ja Mariane Pearl (Angelina Jolie) ovat työskennelleet ääriryhmittymien terrorisoimassa, levottomuuksien repimässä Karachin kaupungissa muutaman kuukauden ajan. Mariane odottaa esikoislastaan, joten Pearlit aikovat lentää synnytyksen lähestyessä Yhdysvaltoihin. *The Wall Street Journalille* työskentelevä Daniel kuitenkin joutuu haastattelumatkalla terroristien sieppaamaksi. Epätoivoinen Mariane lähtee Yhdysvaltain ja Pakistanin viranomaisten kanssa etsimään johtolankoja, joiden avulla hän voisi löytää kadonneen aviomiehensä.

**Juonipaljastukset päättyvät tähän.**
## Näyttelijät

|  |  |  |
| --- | --- | --- |
|  Angelina Jolie  | … |  Mariane Pearl
  |
|  Dan Futterman  | … |  Daniel ”Danny” Pearl
  |
|  Will Patton  | … |  Randall Bennett
  |
|  Alyy Khan  | … |  Ahmed Omar Saeed Sheikh / Bashir
  |
|  Archie Panjabi  | … |  Asra Nomani
  |
|  Irrfan Khan  | … |  Mir Zubair Mahmood
  |
|  Gary Wilmes  | … |  Steve LeVine
  |
|  William Hoyland  | … |  John Bauman
  |
|  Denis O’Hare  | … |  John Bussey
  |
|  Bilal Saeed  | … |  Moinuddin Haider
  |
|  Shah Murad Aliani  | … |  Amjad Farooqi
  |
|  Ahmed A. Jamal  | … |  Khalid Khawaja
  |
|  Daud Khan  | … |  Masood Azhar
  |
|  Ikram Bhatti  | … |  šeikki Mubarak Ali Gilani
  |
|  Jeffry Kaplow  | … |  Judea Pearl
  |
|  Perrine Moran  | … |  Ruth Pearl
  |
|  Amy Shindler  | … |  Michelle Pearl
  |
|  Amy Rosenthal  | … |  Tamara Pearl
  |
|  Azfar Ali  | … |  Azfar
  |
|  Jillian Armenante  | … |  Maureen Platt
  |

|  |  |  |
| --- | --- | --- |
|  Zachary Coffin  | … |  Matt MacDowell
  |
|  Demetri Goritsas  | … |  John Skelton
  |
|  Sajid Hasan  | … |  Zubair
  |
|  Mikail Lotia  | … |  Hasan
  |
|  Adnan Siddiqui  | … |  Dost Aliani
  |
|  Mohammed Afzal  | … |  Shabbir
  |
|  Telal Saeed  | … |  Kaleem Yusuf
  |
|  Saira Nasir Khan  | … |  Nasrin
  |
|  Aliya Khan  | … |  Kashva
  |
|  Ishaque Ahmed  | … |  Arif
  |
|  Imran Patel  | … |  Jamal Paracha
  |
|  Jean-Jacques Scaerou  | … |  Philippe Scaerou
  |
|  Veronique Darleguy  | … |  Véronique Laurent
  |
|  Farooq Khan  | … |  Noor
  |
|  Nour Ayad  | … |  Ibrahim
  |
|  Azdin Zaman  | … |  Farhad Naseem
  |
|  Taj Khan  | … |  Suleiman
  |
|  Naeem Sogay  | … |  Adil
  |
|  Chad Chenouga  | … |  Satchi
  |
|  Pervez Musharraf  | … |  oma itsensä (arkistomateriaali)
  |
|  Colin Powell  | … |  oma itsensä (arkistomateriaali)
  |

## Tuotanto

*A Mighty Heart – taipumaton* -elokuvan kuvaukset alkoivat 7. elokuuta 2006. Elokuva kuvattiin lähinnä Ranskassa ja Intiassa; Ranskassa elokuvan kuvauspaikkoja olivat Marseillen kaupunki ja sen lähialueet, ja Intiassa elokuvaa kuvattiin Mumbaissa ja Punessa. Kohtauksia kuvattiin myös Pakistanin Karachissa ja Islamabadissa. Punessa kuvattiin osa Karachi-kohtauksista turvallisuussyiden takia. Elokuvaa kuvattiin lisäksi Texasin Austinissa. Elokuvan kuvaukset päättyivät 22. marraskuuta 2006. Uusintaotokset kuvattiin 5.-7. helmikuuta 2007. Elokuvan budjetti oli 15-16 miljoonaa dollaria.

## Julkaisu ja vastaanotto

*A Mighty Heart – taipumaton* sai ensi-iltansa Ranskan Cannesin elokuvajuhlilla 21. toukokuuta 2007. Elokuvan kotimaan, Yhdysvaltain, ensi-ilta oli 22. kesäkuuta 2007, ja toisen valmistusmaan, Ison-Britannian, ensi-ilta oli 21. syyskuuta 2007. Suomessa elokuva esitettiin Espoon elokuvajuhlilla 24. elokuuta 2007. *A Mighty Heart – taipumaton* tuotti avausviikonloppunaan 1 355 elokuvateatterissa 3,9 miljoonaa dollaria. Elokuva tuotti yhteensä Yhdysvalloissa 9 176 787 dollaria ja ulkomailla 9 758 870 dollaria. Maailmanlaajuisesti elokuva tuotti ilmestymisvuonnaan yhteensä 18 935 657 dollarin lipputulot. Vuoteen 2015 mennessä elokuva on tuottanut Yhdysvaltain DVD-julkaisujen kautta lisäksi 5 524 956 dollaria. Paramount Vantage oli elokuvan levittäjänä Yhdysvalloissa ja Universal Pictures ulkomailla.

Vaikka *A Mighty Heart – taipumaton* ei saanut yleisömenestystä, elokuva sai myönteisen vastaanoton elokuvakriitikoilta ja yleisöltä. Rotten Tomatoes -sivuston mukaan 192 arvostelun perusteella laskettuna kriitikoiden arvosteluista 79 prosenttia oli positiivisia. Metacriticin mukaan 38 arvostelun perusteella elokuva on saanut 74 pistettä sadasta mahdollisesta. Angelina Jolien roolisuoritus sai laajalti ylistäviä arvosteluja. Eturivin elokuvakriitikot pitivät Jolien roolisuoritusta hänen siihen astisen uransa parhaimpana työnä.

Paramount Home Video julkaisi *A Mighty Heart – taipumaton* -elokuvan DVD:nä Yhdysvalloissa 16. lokakuuta 2007 ja Suomessa 27. helmikuuta 2008. Elokuva on saatavilla myös Blu-ray-versiona.

## Kritiikkiä

Kun Angelina Jolien ilmoitettiin olevan kiinnitettynä Mariane Pearlin rooliin, se sai kritiikkiä afroamerikkalaisten keskuudessa. Kriitikko Orville Lloyd Douglas kritisoi näyttelijävalintaa sanoen ”Jolie on valkoinen ja Mariane Pearl on monirotuinen”. Pearlin isä on hollantilais-juutalainen ja äiti afro-kiinalais-kuubalainen, mikä tekee hänestä monirotuisen. Mariane Pearl oli henkilökohtaisesti pyytänyt Jolieta näyttelemään häntä elokuvassa.

## Palkinnot ja ehdokkuudet

| Palkinnot ja ehdokkuudet |
| --- |
| Palkinto | Kategoria | Kenelle | Tulos |
| Golden Globe | Paras naispääosa draamaelokuvassa | Angelina Jolie | Ehdokkuus |
| SAG-palkinto | Paras naispääosa | Ehdokkuus |
| Critics’ Choice -elokuvapalkinto | Paras naispääosa | Ehdokkuus |
| Chicago Film Critics Association -palkinto | Paras naispääosa | Ehdokkuus |
| Dallas-Fort Worth Film Critics Association -palkinto | Paras naispääosa | Ehdokkuus |
| Empire-palkinto | Paras naispääosa | Ehdokkuus |
| Houston Film Critics Society -palkinto | Paras naispääosa | Ehdokkuus |
| NAACP Image -palkinto | Paras naisnäyttelijä elokuvassa | Ehdokkuus |
| Paras independent- tai ulkomaalainen elokuva | Andrew Eaton, Dede Gardner ja Brad Pitt | Ehdokkuus |
| Independent Spirit -palkinto | Paras elokuva | Ehdokkuus |
| Paras käsikirjoitus | John Orloff | Ehdokkuus |
| Paras naispääosa | Angelina Jolie | Ehdokkuus |
| London Film Critics’ Circle -palkinto | Vuoden naisnäyttelijä | Ehdokkuus |
| Online Film & Television Association -palkinto | Paras naispääosa | Ehdokkuus |
| Online Film Critics Society -palkinto | Paras naispääosa | Ehdokkuus |
| Santa Barbaran elokuvajuhlat: Näyttelypalkinto | Erinomainen roolisuoritus | Voitto |
| Satellite-palkinto | Paras naispääosa draamaelokuvassa | Ehdokkuus |
| Teen Choice -palkinto | Paras naispääosa draamaelokuvassa | Ehdokkuus |
| Cannesin elokuvajuhlat: François Chalais -palkinto | Paras ohjaaja | Michael Winterbottom | Voitto |
| Cannesin elokuvajuhlat: Trophée Chopard | Paras nuori näyttelijä | Archie Panjabi | Voitto |
| National Board of Review -palkinto | Paras independent-elokuva | Andrew Eaton, Dede Gardner ja Brad Pitt | Voitto |
| People’s Choice -palkinto | Paras independent-elokuva | Ehdokkuus |
| Women Film Critics Circle -palkinto: Karen Morley -palkinto |  |  | Voitto |

## Lähteet

## Aiheesta muualla

* *A Mighty Heart – taipumaton* Internet Movie Databasessa (englanniksi)
* *A Mighty Heart – taipumaton*  Elonet.
* *A Mighty Heart – taipumaton* AllMoviessa. (englanniksi)
* *A Mighty Heart – taipumaton* Rotten Tomatoes -sivustolla (englanniksi)
* *A Mighty Heart – taipumaton* Box Office Mojossa (englanniksi)
* *A Mighty Heart – taipumaton* Metacriticin sivuilla (englanniksi)